Predkladacia správa

	Na základe podpísaných dohôd a stanov jednotlivých medzinárodných finančných inštitúcií menuje Slovenská republika do nich svojich zástupcov. Podľa uznesenia vlády č. 700 zo dňa 18. augusta 1999 bol do funkcie guvernéra v Medzinárodnom menovom fonde a do funkcie alternáta guvernéra v skupine Svetovej banky vymenovaný Marián Jusko následne po svojom vymenovaní za guvernéra Národnej banky Slovenska.

	Predložený návrh sa týka odvolania Mariána Juska, guvernéra NBS, z funkcie alternáta guvernéra v skupine Svetovej banky a vymenovania Eleny Kohútikovej, viceguvernérky NBS, do funkcie alternáta guvernéra v skupine Svetovej banky. Tento návrh odôvodňujeme neustále sa rozširujúcou spoluprácou s Medzinárodným menovým fondom a Svetovou bankou, z ktorej vyplynula potreba rozdelenia funkcií guvernéra v Medzinárodnom menovom fonde a alternáta guvernéra v skupine Svetovej banky medzi dvoch vedúcich predstaviteľov Národnej banky Slovenska. Návrh je symetrický s rozhodnutím vlády SR zo 6. novembra 2002 o zastúpení Slovenskej republiky v uvedených inštitúciách predstaviteľmi Ministerstva financií SR.

	Navrhované zastúpenie Slovenskej republiky v uvedených medzinárodných finančných inštitúciách bude potom nasledujúce:

•	Medzinárodný menový fond

guvernér	Marián Jusko
	guvernér Národnej banky Slovenska

alternát guvernéra	Vladimír Tvaroška
	štátny tajomník Ministerstva financií SR

•	skupina Svetovej banky

guvernér	Ivan Mikloš
	podpredseda vlády a minister financií SR

alternát guvernéra	Elena Kohútiková
	viceguvernérka Národnej banky Slovenska